EA ดีด 2% คาดเก็งกำไรหลังราคาร่วงยาว-โบรกฯแนะซื้อ ฟันธงผลงานไตรมาส 3 ออลไทม์ไฮ!
EA ดีด 2% คาดเก็งกำไรหลังราคาร่วงยาว-โบรกฯแนะซื้อ ฟันธงผลงานไตรมาส 3 ออลไทม์ไฮ! ล่าสุดอยู่ที่ 41.75 บ. บวก 0.75 บ. หรือ 1.83%มูลค่าซื้อขาย 240.08 ลบ.
EA ดีด 2% คาดเก็งกำไรหลังราคาร่วงยาว-โบรกฯแนะซื้อ ฟันธงผลงานไตรมาส 3 ออลไทม์ไฮ! ล่าสุดอยู่ที่ 41.75 บ. บวก 0.75 บ. หรือ 1.83%มูลค่าซื้อขาย 240.08 ลบ.
1 พ.ย. 2562

ผู้สื่อข่าวรายงานว่า ราคาหุ้น บริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 10.19 น. อยู่ที่ 41.75 บาท บวก 0.75 บาท หรือ 1.83% สูงสุดที่ 42 บาท ต่ำสุดที่ 41.25 บาท ด้วยมูลค่าซื้อขาย 240.08 ล้านบาท

โดย บล.ฟินันเซีย ไซรัส แนะนำ “ซื้อ” หุ้น EA ราคาเป้าหมาย 60 บาท/หุ้น คาดกำไรไตรมาส 3/62 สดใสต่อเนื่อง เพิ่มขึ้น 14% เมื่อเทียบจากไตรมาสก่อน และเพิ่มขึ้น 37% เมื่อเทียบจากปีก่อน เป็น 1,534.6 ล้านบาท จากโรงไฟฟ้าพลังลมที่เข้าสู่ high season ชดเชยโรงไฟฟ้าโซลาร์ที่อยู่ใน low season ขณะที่ธุรกิจไบโอดีเซลและกลีเซอรีนคาดทรงตัวใกล้เคียงไตรมาสก่อน
อย่างไรก็ตามได้ปรับลดกำไรปี 2562 ลง 3% และปี 2563 ลง 5% จากการเพิ่มรายจ่ายเพราะอยู่ในช่วงแรกของการขยายธุรกิจใหม่หลายธุรกิจ แต่ยังเป็นกำไรที่เติบโตสูง 44.3% ในปี 2562 และเพิ่มขึ้น 19.1% ในปี 2563 ทั้งนี้กำไรในปี 2563 จะถูกขับเคลื่อนจากธุรกิจใหม่ๆ ทั้งรถไฟฟ้า เรือไฟฟ้า สถานีชาร์จรถไฟฟ้า PCM และ Battery storage สำหรับประเด็นโซนนิ่งซึ่งกำลังรออนุมัติจาก ครม. เชื่อไม่กระทบโรงงานแบตเตอรี่เพราะมีแผนสำรองอยู่แล้ว
ส่วน บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า ผู้บริหาร EA ได้ปฏิเสธข่าวลือ และยืนยันว่า สหกรณ์แท็กซี่สุวรรณภูมิยังคงคำสั่งซื้อรถยนต์ EV จำนวน 3,500 คันไว้ตามเดิม และ EA จะเริ่มทยอยส่งมอบไตรมาส 2/63 ตามแผน
ขณะที่ทิศทางผลกำไรปกติไตรมาส 3/62 คาดว่าในวันที่ 8 พ.ย. โดย EA จะรายงานกำไรปกติสูงสุดเป็นสถิติใหม่ที่ 1,496 ล้านบาท เพิ่มขึ้น 11% เมื่อเทียบจากไตรมาสก่อน และเพิ่มขึ้น 34% เมื่อเทียบจากปีก่อน ดังนั้นการอ่อนตัวลงมา เป็นโอกาส “ซื้อเก็งกำไร” ราคาเหมาะสมตามเดิม 57.75 บาท/ หุ้น อิง PEG 1.0 เท่า